Document ID: 31997R0289

ΚΑΝΟΝΙΣΜΟΣ (ΕΚ) αριθ. 289/97 ΤΗΣ ΕΠΙΤΡΟΠΗΣ της 18ης Φεβρουαρίου 1997 για την υπαγωγή της χορήγησης πιστοποιητικών εισαγωγής για τις μεταποιημένες τομάτες καταγωγής Τουρκίας σε ιδιαίτερους όρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 11 παράγραφος 2,
Εκτιμώντας:
ότι ο κανονισμός (ΕΚ) αριθ. 1921/95 της Επιτροπής, της 3ης Αυγούστου 1995, για τις λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά και την κατάργηση των κανονισμών (ΕΟΚ) αριθ. 2405/89 και (ΕΟΚ) αριθ. 3518/86 (2), όπως τροποποιήθηκε από τον κανονισμό (ΕΚ) αριθ. 2427/95 (3), προβλέπει, στο άρθρο 2 παράγραφος 2, ότι η Επιτροπή μπορεί να υποβάλει σε προθεσμία μελέτης την έκδοση των πιστοποιητικών εισαγωγής για τα προϊόντα για τα οποία υπάρχουν ενδείξεις ότι είναι αναγκαίο να παρακολουθεί με ιδιαίτερη προσοχή την εξέλιξη των εισαγωγών, ώστε να εκτιμήσει τον κίνδυνο διαταραχής ή απειλής διαταραχής της αγοράς 7 ότι, κατά τη διάρκεια εφαρμογής αυτού του ειδικού καθεστώτος, τα κράτη μέλη υποχρεούνται να ανακοινώνουν τρεις φορές την εβδομάδα στην Επιτροπή τα στοιχεία που αφορούν τα εκδιδόμενα πιστοποιητικά εισαγωγής 7
ότι οι τελευταίες εξελίξεις των εισαγωγών μεταποιημένης τομάτας που υπάγεται στον κωδικό ΣΟ 2002 δικαιολογούν την εφαρμογή αυξημένης επιτήρησης γι' αυτό το προϊόν 7
ότι, για να αποφευχθεί, κατά τη διάρκεια των ημερών που προηγούνται της θέσης σε ισχύ του παρόντος κανονισμού, να υποβληθούν καταχρηστικά αιτήσεις πιστοποιητικών, πρέπει να προβλεφθεί ότι ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις μεταποιημένες τομάτες που υπάγονται στον κωδικό ΣΟ 2002, καταγωγής Τουρκίας:
α) τα πιστοποιητικά εισαγωγής που αναφέρονται στον κανονισμό (ΕΚ) αριθ. 1921/95 εκδίδονται την τρίτη εργάσιμη ημέρα από την ημέρα της υποβολής της αίτησης 7
β) οι πληροφορίες που αφορούν τα πιστοποιητικά εισαγωγής ανακοινώνονται από τα κράτη μέλη στην Επιτροπή σύμφωνα με το άρθρο 7 παράγραφος 2 του κανονισμού (ΕΚ) αριθ. 1921/95.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Φεβρουαρίου 1997.

Labels: 3
17
18